<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/#comment-9304>
<http://schema.org/text>
"Винаги децата са основата на плана, който правим, където и да ходим с тях. Посещаваме музеи, които са им интересни, посещаваме много зоологически градини, аквариуми, терариуми и всякаква животинска гмеч навсякъде, където отидем. Ходим по всякакви увеселителни паркове и всякакви други забавления за деца, които съм намерира за подходящи за тях (ей сега в Берлин ходихме в Тропикъл айлънд да спим на палатка). Много рядко ни се е случвало да носим децата - направо не се сещам за такива случаи. Винаги и навсякъде, където отидем правя план А (задължителни посещения за деня) и план Б (ако имаме сили). Обикновено изпълняваме и двата плана. За да пестим енергия обаче винаги от точка А до точка Б и след това до точка С се движим с транспорт за да пестим енергия - и наша и тяхна. Гледам нашите \"забавления\" да са между технте забавления, така, че да има някакво разбирателство. Винаги носим и мобилни устройства, няма да се правя на по-католик от папата. Винаги има моменти, в които им доскучава и става страшно. Дали ще го дам за 10 минути вечер в хотела докато си взема душ, а те се опитват да разрушат хотелската стая или за 15 минути във влака или  за 30 минути в 7 часово пътуване от испания към франция (през андора) се решава на място и според ситуацията. Няма сравнение между децата, каквито сме били ние и децата каквито са те в момента. Дъщеря ми на 2 г и 3 м (лежахме 1 месец в болница и трябваше някак да я държа мирна с денонощните системи) вършеше осъзнати действия на ай пад-а. Хранеше животни, правеше торти и пици, кексове и подобни. Ние едно време на 2 години осъзнато не сме си бъркали и в носа. Просто тези деца са друго поколение и за тях тези устройства са нормална част от ежедневието им.  Истината е, че когато им е интересно не ги доближават и не ги търсят (няма вариант, в който да поискат мобилно устройство на плажа - просто им е забавно), но когато им доскучае понякога положението е нетърпимо за околните. Много е говорено по темата, много е писано. Факт е, че всеки ползва. Дали ще е таблет с някоя игра или ще е заредил 700 филмчета на лаптопа си няма кой знае какво значение. "
<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/>